ଏକାମ୍ପ୍ରୋସେଟ  (ଇଂରାଜୀ ଭାଷାରେ ), ବିକ୍ରୟ ନାମ କାମ୍ପ୍ରାଲ, ଏକ ଔଷଧ ଯାହା ଆଲକୋହୋଲ ବା ମଦ୍ୟପାନ ଉପରେ ନିର୍ଭରଶୀଳ ରୋଗୀଙ୍କ ଚିକିତ୍ସାରେ ଦିଆଯାଏ  । ଏକମାତ୍ର ଏହି ଔଷଧ ବ୍ୟବହୃତ ହେଲେ ଅଧିକାଂଶ ବ୍ୟକ୍ତିଙ୍କ ପାଇଁ ବିଶେଷ ପ୍ରଭାବଶାଳୀ ହୁଏନି; ପରାମର୍ଶ ସହିତ ମିଳିତ ଭାବରେ ବ୍ୟବହୃତ ହେଲେ ଏହା ସର୍ବୋତ୍ତମ କାର୍ଯ୍ୟ କରେ  ଏହା ପାଟି ବାଟେ ଦିଆଯାଏ  ଏହାର ପାର୍ଶ୍ୱ ପ୍ରତିକ୍ରିୟାରେ ସାଧାରଣତଃ ତରଳ ଝାଡ଼ା ଏବଂ ଦୁର୍ବଳତା ଦେଖାଯାଏ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି, ମନୋବଳ ପରିବର୍ତ୍ତନ, ଆତ୍ମହତ୍ୟା ଚିନ୍ତାଧାରା ଏବଂ ଦୃତ ହୃତ୍‌ପିଣ୍ଡ ଗତି ହୋଇପାରେ  ସାମାନ୍ୟ ବୃକ୍‌କ ସମସ୍ୟାରେ ଆକ୍ରାନ୍ତ ବ୍ୟକ୍ତିଙ୍କୁ ନିମ୍ନ ମାତ୍ରା ଔଷଧ ଦିଆଯାଏ ଏବଂ ଗୁରୁତର ବୃକ୍‌କ ରୋଗରେ ଆକ୍ରାନ୍ତ ବ୍ୟକ୍ତିଙ୍କୁ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ  ସାମାନ୍ୟରୁ ମଧ୍ୟମ ଧରଣର ଯକୃତ ଅସୁବିଧା ଥିଲେ ବ୍ୟବହାର କରାଯାଇପାରେ  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ମସ୍ତିଷ୍କରେ ରାସାୟନିକ ପରିବର୍ତ୍ତନ କରି ଏକାମ୍ପ୍ରୋସେଟ୍ କାମ କରୁଥିବା ସନ୍ଦେହ କରାଯାଏ  ଆମେରିକାରେ ଡାକ୍ତରୀ ବ୍ୟବହାର ପାଇଁ ଏକାମ୍ପ୍ରୋସେଟ ୨୦୦୪ ମସିହାରେ ଅନୁମୋଦିତ ହୋଇଥିଲା । ଏହା ବିନା ପ୍ରେସକ୍ରିପସନରେ ଉପଲବ୍ଧ ହୁଏ । ବ୍ରିଟେନରେ ଏହାର ଏକ ମାସର ଚିକିତ୍ସା ଖର୍ଚ୍ଚ ବାବଦ ୨୦୨୦ ମସିହାରେ ଏନଏଚଏସକୁ ୩୦ ପାଉଣ୍ଡ ଖର୍ଚ୍ଚ କରିବାକୁ ପଡ଼େ । ସଂଯୁକ୍ତ ରାଷ୍ଟ୍ରରେ ଏହି ପରିମାଣ ନିମନ୍ତେ ୨୦୨୦ରେ ୮୦ ଡଲାର୍ ମୂଲ୍ୟ ଦିଆହୁଏ ।